  Виталий Пронин Москваысь 263 номеро школаын 10-тӥ классын дышетскись пияш, кияз атаезлэсь винтовказэ кутыса, заложникъёсты киултыны выриз. Та учырын бырыны шедизы одӥг полицейской но географиен дышетӥсь. Кыкназылэн ик пичи пиналъёссы, семьяоссы утись-вордӥсьтэк кылизы. Пияшен огкылэ вуыны тыршиз солэн атаез но, та бӧрсьы со заложнике кутэм дышетскисьёсты эрике лэзиз. Спецназлэн отрядэз пияшез кырмиз, та вакытэ соин кенешо югдурез утисьёс, следовательёс.Та учырен валче Иж город администрациысь дышетонъя управленилэн кивалтӥсез Светлана Петрова указзэ юнматӥз: соя школаослэн кивалтӥсьёссылы косэмын кышкытлыклэсь утиськонъя ужрадъёсты кутыны, та уже кыскыны ёросъя юнматэмы полицейскойёсты-участковойёсты. Бадӟым саклык висъяны косэмын пиналъёс пӧлын валэктон уж нуонлы.Наталья Седова Туспуктэм: vsluh.ru Теги: пиналъёс Школа  